Himegoto

er en japansk mangaserie skrevet og tegnet af Norio Tsukudani. Serien startede oprindelig i Ichijinshas mangamagasin WAaI! i november 2011 og gik her til februar 2014. Sideløbende og efterfølgende lancerede Norio Tsukudani tre yderligere mangaserier i samme univers i form af Himegoto+, der gik i Ichijinshas magasin WAaI! Mahalo fra april 2012 til december 2013, og to andre udgaver af Himegoto, der gik i Ichijinshas Comic Rex fra oktober 2013 til juni 2015 og i Febri fra juni 2014 til juni 2015. De forskellige serier blev sideløbende samlet i seks bind. En animeserie i 13 afsnit bygget over mangaen, med undertitlen Secret Princess Himegoto, instrueret af Yuuji Yanase og produceret af Asahi Production, blev sendt i Japan fra 7. juli til 29. september 2014.

Ingen af delene er udsendt på dansk, men hjemmesiden Crunchyroll streamer animeserien med engelske undertekster.

Plot 
Hime Arikawa er en andetårselev på , der i begyndelsen af serien bliver jaget af mænd, der vil indkræve den store gæld, som hans i mellemtiden forsvundne forældre har efterladt. Han bliver reddet af skolens elevråd, der betaler hans gæld men på betingelse af, at han indvilliger i at blive elevrådets "hund" og tilbringer sit gymnasieliv klædt som pige.

Figurer 
  - Hovedpersonen og en dreng med et feminint udseende der er andetårselev på Shimoshina Gymnasium, hvor han bliver medlem af elevrådet. Hans forældre, der konstant rejser udenlands, efterlod en stor gæld i hans navn, og selvom elevrådet betalte, lever han stadig i fattigdom sammen med sin lillebror Kaguya. På skolen er han tvunget til at gå klædt som pige til gengæld for at elevrådet betalte hans gæld. I begyndelsen er det modvilligt men efterhånden bliver det mere til en vane og til tider virker han endda til at nyde det til sin lillebrors og elevrådets glæde.

  /  - En tredieårselev og næstformand for elevrådet der kun kendes under sit alias 18-kin. Hun tvinger ofte Hime ind i urimelige situationer men vil ikke lade ham ske noget ondt. Hun virker da også til at have følelser for Hime men viser det kun sjældent åbent. Hendes far er bestyrelsesformand for Shimoshina Gymnasium.

  /  - En tredieårselev og formanden for elevrådet, der er en energisk og intelligent pige. Hun er bange for spøgelser og foretrækker derfor at blive kaldt Unko, da hendes egentlige navn, Sadako, minder hende om spøgelset Sadako Yamamura fra Koji Suzukis roman Ring.

  /  - En tredieårselev og elevrådets sekretær der til daglig kaldes . Albertina II er et pseudonym hun bruger, idet hun er en populær mangaka. Hun arbejder på flere mangaer samtidig og bruger Hime som basis for hovedpersonen i sin manga . Hun har et følsomt punkt hvad angår hendes små bryster og bliver ophidset, når bryst- og BH-størrelser kommer på tale. Hun bærer altid rundt på et tøjdyr kaldet .

  - Himes klassekammerat og ven siden mellemskolen. Han er lidt af en playboy men kommer aldrig ret langt.

  - Himes lillebror og en førsteårselev på Shimoshina Gymnasium. Ligesom sin bror har Kaguya et feminint udseende og er altid klædt som pige, fordi han nyder den opmærksomhed, han får af det. Kaguya hæger meget om sin bror og bryder sig ikke om den opmærksom, 18-kin giver Hime. Kaguya er hovedpersonen i spin-off-serien Himegoto+, hvor han bliver medlem af komiteen for offentlig moral på sin skole. Han har et antal beundrere på skolen, som han omtaler som sine "tjenere".

  /  - Kaguyas klassekammerat og den af hans beundrere der har tætteste forhold til ham, deraf kaldenavnet. Hun er normalt klædt som dreng, en følge af at hun i sin tid gerne vil være ven med Kaguya. De har kendt hinanden i fem år nu og har et nært venskab. Når No. 1 en sjælden gang klæder sig som pige, ses det at hun faktisk er smuk og har store bryster, nogle der normalt er bundet op, så de ikke bemærkes. No. 1 bliver medlem af komiteen for offentlig moral sammen med Kaguya.

  - En tredieårselev på Shimoshina Gymnasium og formand for komiteen for offentlig moral. Som kommende overhoved for Oda-familien er han tvunget til at være klædt som pige, indtil han bliver voksen, da dette er en regel i familien. Ligesom Kaguya bryder Mitsunaga sig ikke om 18-kin på grund af hendes afslappede holdning til moral og manglende respekt for hans autoritet. Både hun og andre kalder ham for , et øgenavn han ikke selv bryder sig om.

  - Mitsunagas klassemekammerat der er ud af en familie, der har tjent Mitsunaga-familien i generationer. Da han syntes, det var synd for Mitsunaga at blive tvunget til at klæde sig som pige, besluttede han at gøre det samme og er normalt klædt som tjenestepige. Han er også medlem af komiteen for offentlig moral, hvor andre flere gange overraskes af at se ham kysse og omfavne Mitsunaga.

  - En dreng på skolen der er hovedperson i et par ekstra kapitler i Josou Shounen Anthology Comic. Han har forelsket sig i en af pigerne, men hun forlanger, at han skal crossdresse først. For at gøre det beder han Hime om at blive dennes lærling, og med Kaguyas mellemkomst får han oplevet, hvad crossdressing vil sige.

Udvikling 
Norio Tsukudani baserede Himegoto på en yonkoma (firebilleders) manga, hun tegnede for sjov, mens hun studerede. Dengang var hovedpersonerne, der nu udgør elevrådet, i stedet medlemmer af dramaklubben. Tsukudani besluttede imidlertid at ændre det, da hun udviklede Himegoto som serie til Ichijinshas magasin WAaI!, og hun besluttede, at det ville være nemmere at håndtere en crossdressende figur, hvis han var i elevrådet. Før hun skabte Himegoto, læste Tsukudani forskellige værker med crossdressende drenge, men mange af dem havde drengene parret med andre drenge. Da hun foreslog Himegoto, ønskede Tsukudani at parre en crossdressende dreng med piger, hvilket hun selv gerne ville læse om. På den måde tænkte hun, at mange forskellige folk ville nyde mangaen.

Når hun lavede mangaen, sigtede Tsukudani efter at skrive scener, der var nemme at læse, noget hun følte, hun ikke var i stand til at gøre så godt, da serien startede. Det hun følte var vigtigst var, at figurerne var så søde som muligt. Da hun udviklede figurerne, baserede hun de kvindelige medlemmer af elevrådet og Tadokoro på venner, hun havde i dramaklubben, da hun studerede. Hovedpersonen Hime blev imidlertid skabt fra bunden med Tsukudanis idealer for en crossdressende dreng som basis for figuren, inklusive hans lyserøde hår, hestehalerne i siderne, og det at han er tvunget til at crossdresse. Ved udviklingen af medlemmerne af komiteen for offentlig moral havde Tsukudani allerede besluttet sig for at have et par crossdressende brødre, hvilket førte til udviklingen af Himes lillebror Kaguya. Tsukudanis redaktør foreslog at gøre Kaguya til hovedperson i spin-off serien Himegoto+, og hun ønskede at give Kaguya en partner, så hun skabte No. 1 og tænkte, at hun lige så godt kunne gøre hende til en crossdressende pige. Mitsunaga og Hiro ønskede hun skulle crossdresse som følge af nogle på forhånd givne årsager. Tsukudani var omhyggelig med designet af figurerne for at opholde en balance mellem dem, inklusive hvilke hårfarver de skulle have.

Selvom Tsukudani havde en notesbog med ideer til historier, indrømmede hun at et kapitels tema i mange tilfælde udsprang af hendes egne dagdrømme. Når hun havde besluttet sig for et tema, lod hun figurerne bevæge sig rundt i hendes hoved og udarbejdede derefter handling og storyboard. Da hun havde et solidt hold på hvem figurerne var, bemærkede hun at de ofte bevægede sig rundt for hende på egen hånd. Men hvis figurerne omvendt havde det anstrengt med et givent tema, kunne Tsukudani ikke udvikle en interessant historie og gik videre til en anden ide. Temaet der blev udviklet til serien i Febri havde at gøre med ekstra aspekter til historien, hun følte at hun ikke havde mulighed for at tegne i den primære serie, så vel som begivenheder der fandt sted mellem kapitlerne i den primære historie.

Manga 
Himegoto er skrevet og tegnet af Norio Tsukudani. Udgivelsen af serien har dog en lettere kompliceret historie, for fra starten i november 2011 og frem til afslutningen i juni 2015 har det gået i hele fem forskellige magasiner og antologier, alle udgivet af Ichijinsha.

 Serien begyndte oprindeligt i Ichijinshas magasin WAaI! nr. 7 fra 25. november 2011, og gik her indtil udgivelsen af WAaI! blev indstillet på ubestemt tid efter udgivelsen af nr. 16 25. februar 2014.
 En spin-off-serie med titlen Himegoto+ gik fra starten i WAaI!'s søstermagasin WAaI! Mahalo, der udkom fra 25. april 2012 til 25. december 2013, hvorefter dette magasin også blev indstillet på ubestemt tid efter udgivelsen af seks numre.
 En tredje udgave af Himegoto startede i december 2013-udgaven af Ichijinshas magasin Comic Rex, der udkom 27. oktober 2013, og gik her til august 2015-udgaven, der udkom 27. juni 2015.
 En fjerde udgave af Himegoto gik i Ichijinshas magasin Febri fra nr. 23, der udkom 20. juni 2014, til nr. 29, der udkom 17. juni 2015.
 Endelig er der blevet bragt to ekstra kapitler i Josou Shounen Anthology Comic Princess Strawberry Group, der udkom 27. juni 2014, og Princess Apple Group, der udkom 2. august 2014.

Fælles for udgivelserne i både WAaI! og Comic Rex gælder, at der i flere tilfælde er blevet offentliggjort to kapitler i samme nummer, hvilket også var tilfældet for Himegoto+ i WAaI! Mahalo ved en enkelt lejlighed. De første tolv af de seksten kapitler af Himegoto i WAaI! og de første seks af de syv kapitler Himegoto+ i WAaI! Mahalo blev hovedsageligt lavet som yonkoma, firebilledstriber. De resterende kapitler og udgivelserne i Comic Rex, Febri og Josou Shounen Anthology Comic er derimod lavet som normal manga.

De forskellige udgaver af serien blev løbende blevet samlet i bind, hvoraf det første udkom 19. februar 2013,, og som senere blev fulgt af yderligere med bind 6, der udkom 27. juli 2015, som det sidste. Bind 4 blev udgivet både i en almindelig udgave og i eksklusiv udgave med vedlagt drama-cd. Ichijinsha har desuden udgivet en antologi med titlen  3. september 2014.

Mangabind

Anime 
En animeserie i 13 afsnit med undertitlen Secret Princess Himegoto, instrueret af Yuuji Yanase og produceret af Asahi Production, blev sendt i Japan fra 7. juli til 29. september 2014 på BS11. Hvert afsnit er på fire minutter, idet der dog oprindelig taltes om fem minutter. Manuskriptet er skrevet af Kazuho Hyodou, mens Masaaki Sakurai har stået for design af figurerne baseret på Norio Tsukudanis oprindelige design. Introsangen er , og slutsangen er , begge sunget af I My Me Mine, en gruppe bestående af Yuuki Kuwahara, Yuka Matenrou, Saki Ono and Hisako Toujou, der også lægger stemmer til de fire hovedpersoner. En single med sangene blev udgivet 5. marts 2014. Serien blev udgivet på blu-ray i Japan 26. november 2014.

Afsnittene er hovedsageligt baseret på kapitel 1-9 fra WAaI!! og kapitel 1-3 af Himegoto+, dvs. reelt næsten hele bind 1 af mangaudgivelsen. Der er dog byttet noget om på rækkefølgen, ligesom komiteen for offentlig moral flere steder er kommet med i historier, hvor det oprindelig kun var elevrådet og omvendt. Dertil kommer afsnit 9 og det meste af afsnit 13, der er originale historier.

Til at promovere animeserien blev der sendt et internetradioshow kaldet  i 24 afsnit mellem 16. april og 24. september 2014 og med medlemmerne af I My Me Mine som værter. Showet blev streamet hver onsdag og var produceret af den japanske internetradiostation Onsen. Uddrag af det blev udgivet på fordelt på seks cd'er mellem 1. juli og 18. oktober 2014.

26. juli 2014 annoncerede hjemmesiden Crunchyroll, at de havde erhvervet rettighederne til at streame animeserien i hele verdenen, undtagen Syd- og Sydøstasien. Premiummedlemmer ville kunne se nye afsnit med det samme, mens alle andre kunne se dem gratis en uge senere. Serien foreligger med undertekster på engelsk, spansk, portugisisk, fransk og tysk.

Stemmer 
 Yuuki Kuwahara - Hime Arikawa
 Yuka Matenrou - 18-kin
 Saki Ono - Unko
 Hisako Toujou - Albertina II
 Takuya Eguchi - Tadokoro
 Chinatsu Akasaki - Kaguya Arikawa
 Minami Tsuda - Servant No. 1
 Ayane Sakura - Mitsunaga Oda
 Azusa Tadokoro - Hiro

Afsnit

Cd'er

Noter

Eksterne henvisninger 
 Himegoto hos Ichijinsha. 
 Officiel hjemmeside for animeserien. 
 Himegoto hos Crunchyroll.
 Afsnitsreferater og screenshots på mako-chan.net.